
Nr. UR2020-010781/23.09.2020

REFERAT DE APROBARE A PROIECTULUI DE HOTARARE
privind aprobarea Studiului urbanistic  „Amplasarea în parcelă a construcțiilor de învățământ  antepreșcolar și preșcolar pe terenuri proprietatea Municipiului Timișoara”
Proiect emis ca urmare a adresei Direcției Dezvoltare înregistrată cu nr. UR2020-009016/15.09.2020, referitoare la reanalizarea soluției propuse prin întocmirea unui studiu urbanistic privind amplasarea pe parcelă a construcţiei pentru obiectivul de investiţii „Construcţie clădire cu destinaţia creşă Str. Cocea” - cod SMIS 125504.

1. Descrierea situatiei actuale

Având în vedere că Municipiul Timişoara, prin Direcţia Dezvoltare, are în prezent în implementare trei proiecte finanţate din fonduri europene nerambursabile pentru construcţia a trei clădiri de învăţământ antepreşcolar și preșcolar, în trei cartiere diferite, pe terenuri proprietatea Municipiului Timişoara, după cum urmează:

▪ obiectivul de investiţii „Construcţie clădire cu destinaţia creşă Str. Cocea”, cod SMIS 125504, amplasament Timişoara, Str. Nicolae D. Cocea nr. 23, jud. Timiş - creşă ce face obiectul prezentei adrese;

▪ obiectivul de investiţii „Construcţie clădire cu destinaţia creşă zona de nord”, cod SMIS 127750, amplasament Timişoara, Str. Ion Ionescu de la Brad nr. 1/E, jud. Timiş;

▪ obiectivul de investiţii „Construcţia şi echiparea infrastructurii pentru educaţie timpurie ante-preşcolară în Municipiul Timişoara - Calea Bogdăneştilor”, cod SMIS 129119, amplasament Timişoara, Calea Bogdăneştilor nr. FN, jud. Timiş.

2.  Schimbari preconizate şi rezultate aşteptate

Prin Studiul urbanistic privind amplasarea pe parcelă şi parcelarul dedicat clădirilor de învăţământ antepreşcolar şi preşcolar pe terenuri proprietatea Municipiului Timişoara realizat de Direcția Dezvoltare, identificată în exemplele cuprinse în studiu derivă, în general, din normativele de proiectare şi normele sanitare rigide şi riguroase referitoare la edificarea construcţiilor cu destinaţie de creşă, grădiniţă sau mixtă, se recomanda: regim de înălţime limitat la parter pentru spaţiile dedicate grupelor de copii, retragere recomandată de 25 metri faţă de străzile de acces în cazul clădirilor de învăţământ preşcolar, procent de ocupare al terenului conform H.G. nr. 525/1996 pentru aprobarea Regulamentului General de Urbanism, ample zone verzi şi locuri de joacă (50% din suprafaţa terenului).
3. Alte informatii 

-
4. Concluzii

Având în vedere prevederile legale expuse, în prezentul raport, înaintăm Consiliului Local al municipiului Timişoara proiectul de hotărâre privind aprobarea Studiului urbanistic „Amplasarea în parcelă a construcțiilor de învățământ  antepreșcolar și preșcolar pe terenuri proprietatea Municipiului Timișoara”, elaborat de Direcția Dezvoltare, pentru a fi supus analizării şi aprobării în plenul consiliului local, îndeplineşte condiţiile pentru a fi supus dezbaterii şi aprobării plenului Consiliului Local al municipiului Timisoara. 

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

